Vínartónleikar Sinfóníuhljómsveitar Íslands 2020 Þessi viðburður er liðinn Viðburður var á dagskrá Í upphafi nýs árs er tilvalið að skála í kampavíni og hlýða á glaðværa Vínartónlist í ætt við þá sem hljómar á árlegum tónleikum Vínarfílharmóníunnar á nýársdag . Vínartónleikar Sinfóníuhljómsveitar Íslands hafa notið mikilla vinsælda um árabil . Þeir hefjast ávallt á forleik Johanns Strauss að Leðurblökunni og þeim lýkur á Dónárvalsinum fræga . Jóna G. Kolbrúnardóttir stundaði söngnám við Söngskólann í Reykjavík og í Vínarborg , og hlaut mikið lof fyrir frammistöðu sína í ævintýraóperunni Hans og Grétu hjá Íslensku óperunni auk þess sem hún söng með Sinfóníunni á hátíðartónleikum í Eldborg í tilefni 100 ára fullveldisafmælis 1. desember 2018 . Hún kemur nú í fyrsta sinn fram á Vínartónleikum hljómsveitarinnar . Garðar Thór Cortes hefur vakið mikla hrifningu fyrir söng sinn bæði hér heima og erlendis . Hann söng síðast á Vinartónleikum Sinfóníunnar árið 2015 en hefur undanfarið dvalið langdvölum erlendis og sungið aðalhlutverkið í framhaldi Óperudraugsins eftir Andrew Lloyd Webber bæði í Evrópu og Bandaríkjunum . Bjarni Frímann Bjarnason hefur vakið verðskuldaða eftirtekt fyrir framúrskarandi tónlistarhæfileika og stjórnar nú í fyrsta sinn Vínartónleikum Sinfóníunnar .